La Comissió Europea, mitjançant la Decisió (UE) 2016/1102 de la Comissió, de 5 de juliol de 2016, va aprovar el programa de millora de la producció i la comercialització dels productes apícoles per al període 2017-2019, presentat per l'Estat, de conformitat amb el Reglament (UE) 1308/2013 del Parlament Europeu i del Consell, de 17 de desembre de 2013.
En data 20 de juny de 2017 es va publicar al Diari Oficial de la Generalitat de Catalunya l'Ordre ARP/125/2017, de 15 de juny, per la qual s'aproven les bases reguladores dels ajuts destinats a la millora de la producció i la comercialització dels productes de l'apicultura (DOGC núm. 7394 de 20.6.2017).
Els ajuts al sector apícola les bases reguladores dels quals es varen aprovar en aquesta disposició estan integrats en el Programa nacional d'ajuda a l'apicultura 2017-2019 abans esmentat.
El Reial decret 930/2017, de 27 d'octubre, pel qual es regula el règim d'ajuts a l'apicultura en el marc dels programes nacionals anuals, i es modifica el Reial Decret 209/2002, de 22 de febrer, pel qual s'estableixen normes d'ordenació de les explotacions apícoles (BOE núm. 264 de 31.10.2017) regula el règim d'ajuts per al foment de les activitats destinades a millorar la producció i la comercialització dels productes de l'apicultura, i incorpora els canvis introduïts per la normativa europea en els darrers anys sobre les mesures a incloure en els plans nacionals, el seu finançament i altres disposicions de gestió i control.
Per tant, aquesta Ordre té per objecte modificar les bases reguladores aprovades per l'Ordre ARP/125/2017, de 15 de juny, per tal d'adaptar-les a l'actual marc normatiu en matèria d'ordenació de les explotacions apícoles.
Conseqüentment, valorada la conveniència de donar suport al sector apícola mitjançant un ajut econòmic, d'acord amb l'article 92 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, a proposta de la Direcció General d'Agricultura i Ramaderia, i en ús de les atribucions que m'han estat conferides,
Es modifica l'apartat 2.a) de l'annex 1 de l'Ordre ARP/125/2017, de 15 de juny, que queda redactat de la manera següent:
2.a) Les cooperatives apícoles, les associacions i les agrupacions de persones productores amb personalitat jurídica en què les persones apicultores integrants i sol·licitants dels ajuts compleixin els requisits que estableixen els apartats 3.1 i 3.2 d'aquestes bases reguladores.
Es modifica l'apartat 3.2.b) de l'annex 1 de l'Ordre ARP/125/2017, de 15 de juny, que queda redactat de la manera següent:
3.2.b) Tenir inscrita l'explotació al Registre d'explotacions apícoles amb anterioritat a l'1 de gener de l'any de presentació de la sol·licitud, excepció feta d'aquelles persones titulars que haguessin adquirit l'esmentada titularitat per defunció, jubilació o incapacitat laboral de la persona titular, sempre que la nova persona titular adquireixi la titularitat per successió, jubilació o incapacitat laboral de l'anterior i amb parentiu de fins a 4t grau.
Així mateix, s'exceptuen de l'esmentat requisit els supòsits de causa major.
Es modifica l'apartat 10 de l'annex 1 de l'Ordre ARP/125/2017, de 15 de juny, que queda redactat de la manera següent:
a) Dimensió de les explotacions acollides a l'ajut, entesa com el nombre d'arnes potencialment destinatàries de la mesura, tant en el cas de sol·licituds presentades per persones titulars d'explotacions apícoles a títol individual, com de sol·licituds presentades per cooperatives o associacions legalment reconegudes:
b) Participació en règims de qualitat diferenciada reconeguts segons el Reglament (UE) núm. 1151/2012 del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris, o segons el Reglament (CE) núm. 834/2007 del Consell, de 28 de juny de 2007, sobre producció i etiquetatge dels productes ecològics, o d'acord amb marques de qualitat reconegudes mitjançant normativa autonòmica, tant en el cas de sol·licituds presentades per persones titulars d'explotacions apícoles a títol individual, com en el cas de sol·licituds presentades per cooperatives o associacions legalment reconegudes,1 punt.
En cas de cooperatives o associacions, per a obtenir aquest punt, més del 50% dels seus membres sol·licitants i beneficiaris de l'ajut han de participar en algun d'aquests règims de qualitat diferenciada o producció ecològica.
c) Pertinença a una agrupació de defensa sanitària ramadera legalment reconeguda, tant en el cas de sol·licituds presentades per persones titulars d'explotacions apícoles a títol individual, com per cooperatives o associacions legalment reconegudes, 1 punt.
d) Pertinença de la persona sol·licitant a una cooperativa apícola, en el cas de sol·licituds presentades per persones titulars d'explotacions apícoles a títol individual, 1 punt.
e) Explotacions apícoles sol·licitants de l'ajut amb titularitat compartida d'acord amb la Llei 35/2011, de 4 d'octubre, sobre titularitat compartida de les explotacions agràries, o tenir la titularitat una persona jove agricultora d'acord amb la definició i condicions que estableix el Reglament (UE) núm. 1307/2013 del Parlament Europeu i del Consell, de 17 de desembre de 2013, pel qual s'estableixen normes aplicable als pagaments directes als agricultors d'acord amb els règims d'ajut inclosos en el marc de la PAC.
Aquest criteri serà aplicable tant en el cas de les sol·licituds presentades per persones titulars d'explotacions apícoles a títol individual com en el cas de sol·licituds presentades per cooperatives o associacions legalment reconegudes, 1 punt.
En cas de cooperatives o associacions, per a obtenir aquest punt, més del 60% dels seus membres sol·licitants i beneficiaris de l'ajut han de tenir la titularitat compartida o ser persona jove agricultora.
f) Nombre de membres de la cooperativa o associació beneficiaris de l'ajut:
g) Nombre de membres de la cooperativa o associació que han comunicat els resultats dels controls de la varroasi:
- Més del 50% i fins al 80% dels membres han fet la comunicació, 1 punt.
- Més del 80% dels membres han fet la comunicació, 2 punts.
Les persones sol·licitants que no assoleixin una puntuació mínima de 5 punts no podran tenir la consideració de persones beneficiàries dels ajuts.
En cas que els ajuts sol·licitats superin l'import màxim que estableix la convocatòria, es procedirà al prorrateig entre les persones perceptores de l'ajut.
Aquests ajuts cofinançats amb el FEAGA es tramiten d'acord amb les funcions d'organisme pagador que estableix el Decret 393/2006, de 17 d'octubre, pel qual es constitueix i es regula l'organització i el funcionament de l'Organisme Pagador dels ajuts finançats pel FEAGA i el FEADER (DOGC núm. 4745, de 19.10.2006).
Aquesta Ordre entrarà en vigor l'endemà de la seva publicació en el Butlletí Oficial de l'Estat.